钦定古今图书集成/明伦汇编/人事典/第007卷 > 《本草纲目》 > 《人胞修治》
## 钦定古今图书集成/明伦汇编/人事典/第007卷 > 《本草纲目》 > 《人胞修治》

吴球曰：紫河车，古方不分男女，近世男用男，女用女。
一云男病用女，女病用男。初生者为佳，次则健壮无
病妇人者亦可取得。以清米泔摆浮，竹器盛，于长流
水中洗去筋膜，再以乳香酒洗过，篾笼盛之，烘干研
末。亦有瓦焙研者，酒煮𢭏烂者，甑蒸𢭏晒者，以蒸者
为佳。董炳云：“今人皆酒煮火焙，及去筋膜”，大误矣。火
焙水煮，其子多不育，惟蒸𢭏和药最良。筋膜乃初结
真气，不可剔去也。